पार्टीभित्र नेताका निकटले बढी अवसर पाएको, गुटगत रूपमा टिकट वितरण भएको तथा तल्लो तहको सिफारिसभन्दा नेताका इच्छा उम्मेदवार चयनमा हाबी भएको गुनासो कांग्रेस र एमालेभित्र बढी छ। दोस्रो संविधानसभा चुनावमा तत्कालीन राप्रपा नेपालभन्दा पनि पछि परेको माओवादी भित्र भने समस्या देखापरेको छैन। 'यसपटक विपक्षीभन्दा पनि आफ्नै साथीबाट बढी सजग रहनुपर्ने खतरा आयो', एमालेबाट नगर प्रमुखको उम्मेदवार बनेका एक नेताले भने, 'यसपटक ठूलो खतरा यही छ।'
